Diari Oficial de la Generalitat Valenciana


Sumari del DOGV 8071, del 27-06-2017 (2017/5776)

RESOLUCIÓ de 22 de juny de 2017, de la vicepresidenta del Consell i consellera d'Igualtat i Polítiques Inclusives, per la qual es concedeixen subvencions per al desenvolupament de programes d'atenció de necessitats i inclusió social a menors i a les seues famílies en període estival.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8071

Data del DOGV
:   27-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5776


Data del document
:   22-06-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de juny de 2017, de la vicepresidenta del Consell i consellera d'Igualtat i Polítiques Inclusives, per la qual es concedeixen subvencions per al desenvolupament de programes d'atenció de necessitats i inclusió social a menors i a les seues famílies en període estival.  
 [2017/5776]  
Mitjançant l'Ordre 12/2016, de 13 de maig (DOGV 7786, 19.05.2016), de la Vicepresidència i Conselleria d'Igualtat i Polítiques Inclusives, es van regular les bases i mitjançant la Resolució de 18 d'abril de 2017 (DOGV 8025, 24.04.2017), de la vicepresidenta i consellera d'Igualtat i Polítiques Inclusives, per la qual es convoquen subvencions, destinades a ajuntaments, per al desenvolupament de programes d'atenció de necessitats i inclusió social a menors i les seues famílies en període estival per a l'exercici 2017.  
Una vegada realitzada la fase d'instrucció i de conformitat amb el que preveu l'article 6.5 de les bases reguladores de l'Ordre 12/2016, s'ha reunit la comissió de valoració a l'efecte d'elaborar la proposta de concessió o denegació de les subvencions, en els termes de l'acta que s'ha estés a l'efecte.  
Per això, fent ús de les facultats que em confereix l'article 6.1 de l'esmentada ordre, en la qual es delega en la persona titular de la direcció general competent en matèria d'inclusió social la resolució de les sol·licituds que es presenten a l'empara de la convocatòria, resolc:  
  
Primer  
Concedir una subvenció als ajuntaments que s'indiquen en l'annex I, per un import total d'un milió cinc-cents mil euros (1.500.000 euros), a càrrec del programa pressupostari 21.46.58.191.01.8, Inclusió social, línia S6594, del pressupost per a l'exercici 2017.  
  
La quantitat subvencionada a cada ajuntament, arreplegades en l'annex I, haurà de destinar-se a cobrir l'atenció de les necessitats bàsiques d'alimentació i/o a l'atenció d'activitats complementàries, d'acord amb la clàusula tercera de la convocatòria de l'Ordre 12/2016.  
  
Segon  
El lliurament de la subvenció es realitzarà, d'acord amb la clàusula segona de la convocatòria, de la manera següent:  
- Un 70 % de l'import concedit amb la publicació de la resolució de la subvenció.  
- El 30 % restant es lliurarà després de l'aportació i la comprovació de l'efectiva i correcta aplicació del total de l'import subvencionat.  
El termini màxim de presentació de la justificació de la totalitat de la quantia subvencionada finalitzarà el dia 31 d'octubre de 2017.  
  
Tercer  
La justificació de la despesa de les subvencions es realitzarà de conformitat amb l'article 9 de la mencionada ordre.  
La dita justificació es correspondrà sempre amb el contingut del programa subvencionat, i no són admissibles despeses d'actuacions que no estiguen específicament previstes en la descripció d'aquell. La justificació per un import menor al dit cost farà que es minore proporcionalment la subvenció concedida.  
La forma de justificació es realitzarà per mitjà de la presentació, per part de l'ajuntament beneficiari, davant de la corresponent direcció territorial de la Conselleria, d'un certificat d'obligació contreta o reconeguda, o de pagament ordenat, segons model disposat per la Conselleria.  
  
Els ajuntaments beneficiaris hauran de conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
Els ajuntaments beneficiaris hauran d'omplir qualsevol documentació que la direcció general competent en matèria d'inclusió social li requerisca.  
  
Quart  
Aquesta resolució serà objecte de publicació en el Diari Oficial de la Generalitat Valenciana i en la pàgina web de la Direcció General d'Inclusió Social de la Vicepresidència i Conselleria d'Igualtat i Polítiques Inclusives.  
  
Cinqué  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb la legislació del procediment administratiu comú, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjuí que puga interposar-se qualsevol altre recurs que s'estime pertinent.  
  
València, 22 de juny de 2017.- La vicepresidenta del Consell i consellera d'Igualtat i Polítiques Inclusives, p. d., la directora general d'Inclusió Social: Inmaculada Carda i Isach.